Sagunt es convertix en el destí amb més distincions pel seu treball en plans de contingència i mesures de seguretat per a la prevenció de la covid-19
12 d’agost 2020

​Sagunt es convertix en el destí de la Comunitat Valenciana que ha obtingut més distincions pel seu treball quant a plans de contingència i mesures de seguretat per a la prevenció de la covid-19. En total han sigut 55 els establiments i servicis turístics que han rebut esta distinció.

  

Durant el cap de setmana tots els establiments i servicis han rebut el diploma en format digital i el logo que els acredita com a establiments SICTED- Preparats enfront del covid-19, la qual cosa implica que treballen cada dia a millorar la qualitat del seu servici, i que, a més, ho fan amb les màximes garanties de minimització de risc de contagi enfront del coronavirus. Per a això han elaborat un pla de contingència, apostant per la seguretat en els seus servicis.

  

L'alcalde de Sagunt, Darío Moreno, ha declarat que «**hui hem sabut que la nostra ciutat és el municipi de la Comunitat Valenciana amb el major nombre d'establiments amb el segell SICTED i amb el major nombre de distincions pel seu treball en plans de contingència i mesures de seguretat per a la prevenció de la covid-19. Este distintiu implica que les empreses i les seues plantilles coneixen i apliquen els protocols de seguretat necessaris en esta nova etapa, a través d'una formació contínua i les mesures de seguretat necessàries**». A més, afig l'alcalde, «**amb estes pràctiques i este distintiu els turistes i visitants, així com els veïns i veïnes, sabran en tot moment que s'estan prenent les mesures necessàries en eixos establiments. Sens dubte este distintiu proporciona eixa tranquil·litat a la gent; així saben que poden vindre a esta destinació turística de qualitat sense cap problema. Eixa tranquil·litat és el valor que oferix SICTED COVID 19**».

  

Tots els establiments que han sigut reconeguts han implantat i superat una avaluació externa que garantix el compliment de tots els requisits recollits en les Bones Pràctiques Avançades SICTED COVID 19, bones pràctiques adaptades de les Guies per a la reducció del risc de contagi pel coronavirus SARS-Cov-19 en el sector turístic elaborades per la Secretaria d'Estat de Turisme i el Ministeri de Sanitat, en col·laboració amb l'Institut de Qualitat Turística Espanyol (ICTE).

  

La regidora de Turisme, Natalia Antonino, assegura que «**cada vegada son més els establiments que s'adherixen a este projecte SICTED, és a dir, que aposten per crear Destí, per fer de Sagunt un Destí de Qualitat. Comptem ja amb més de 70 empreses adherides, la majoria d'elles distingides. A més, estem d'enhorabona per haver sigut el municipi de la Comunitat Valenciana amb més empreses distingides amb el segell SICTED- Preparats per al Covid-19, la qual cosa evidència que, malgrat ser el sector més castigat per la pandèmia, també hem sabut reaccionar i adaptar-nos ràpid a les noves circumstàncies fent de Sagunt, a més d'un Destí de Qualitat, un Destí Segur**».

  

playa Puerto de Sagunto; Via del Pòrtic y Domus dels Peixos; Tourist info Sagunto; Tourist info Puerto de Sagunto; Lola Torrente centro de belleza y spa; Sopafrita gastrobar; La Taverna de la Serp; playa Almardà; restaurante Le Fou;Asociación Servitaxi Sagunto Morvedre; 

  

Concretament, els establiments i servicis que han obtingut el distintiu són els següents: Hotel Sensity Vent de Mar; Heladería El Paseo; Véneta gelato italiano; Telepizza;; platja del Port de Sagunt; Via del Pòrtic i Domus dels Peixos; Tourist info Sagunt; Tourist info Port de Sagunt; Lola Torrente centro de belleza y spa; Sopafrita gastrobar; La Taverna de la Serp; platja d’Almardà; restaurant Le Fou; Associació Servitaxi Sagunt Morvedre; Diego Requena Caballero servitaxi lic. 35; Alfonso Pastor Hernández - servitaxi lic. 23; Federico Sánchez Baquero - servitaxi lic. 17; Óscar Sánchez Muñoz servitaxi lic. 18; Emilio Enrique Sánchez Muñoz- servitaxi lic. 11; Manuel Mas Ors servitaxi lic. 13; Joaquín Hernández González - servitaxi lic. 9; José Miguel Miñarro Jiménez- servitaxi lic. 7; José Manuel Bermúdez López- servitaxi lic. 2; Ángel Salas González servitaxi lic.19; Bodegas Ferri; Hotel Els Arenals;  Asoc. radiotaxi sagunto-camp de morvedre; Hostal Teide; José Vicente San José Melchor - servitaxi lic. 32; Iván Pastor Martínez radiotaxi lic. 6;  Álvaro Alós Huerta radiotaxi lic.15; José Manuel Cervera Marín- radiotaxi lic.8; Mario Bernardo Saiz Perez- radiotaxi lic. 3; Juan Francisco Guisado radiotaxi lic. 5; La Llar dels Déus; Pantalan beach;  Artesans forn La Melica; b&b Domus Atilia; The Harbour;  Jose Luis Tomás Nieto radiotaxi lic. 4; Daniel Cara Ruiz radiotaxi lic.12; Manuel Egea Martinez radiotaxi lic. 14;  Juan Gabriel Vasquez Eras radiotaxi lic. 24; Francisco Javier Bayona Mateu radiotaxi lic. 33; Pizzeria Piccoli; Arrels; Celia Peris visitas guiadas; Hotel Exe Puerto de Sagunto; Explora Sagunto; Pizzeria Mariotti; Mariacaprichos; Asociación Morvedre Renascitur; Rosa Ana Hermosilla Palmero, servitaxi Lic. 1; Casa dels Berenguer i  Triangle Turisme Est.

​

*   [](http://www.facebook.com/sharer.php?u=https://aytosagunto.es/va/actualitat/sagunt-es-convertix-en-el-desti-amb-mes-distincions-pel-seu-treball-en-plans-de-contingencia-i-mesures-de-seguretat-per-a-la-prevencio-de-la-covid-19/ "Facebook")
*   [](http://twitter.com/share?url=https://aytosagunto.es/va/actualitat/sagunt-es-convertix-en-el-desti-amb-mes-distincions-pel-seu-treball-en-plans-de-contingencia-i-mesures-de-seguretat-per-a-la-prevencio-de-la-covid-19/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-es-convertix-en-el-desti-amb-mes-distincions-pel-seu-treball-en-plans-de-contingencia-i-mesures-de-seguretat-per-a-la-prevencio-de-la-covid-19/ "Linked In")
*   [](mailto:?body=https://aytosagunto.es/va/actualitat/sagunt-es-convertix-en-el-desti-amb-mes-distincions-pel-seu-treball-en-plans-de-contingencia-i-mesures-de-seguretat-per-a-la-prevencio-de-la-covid-19/)